SET ปิดลบ 2 จุด หลังไร้ปัจจัยใหม่หนุน แนะจับตาประชุม “ศบค.” ยกเลิกพ.ร.ก.ฉุกเฉินฯ
SET ปิดลบ 2 จุด หลังไร้ปัจจัยใหม่หนุน แนะจับตาประชุม "ศบค." พิจารณายกเลิกการบังคับใช้ พ.ร.ก.ฉุกเฉินฯ พร้อมติดตามสถานการณ์โควิด-19 หลังคลายล็อกดาวน์แล้ว 7 - 14 วัน  พรุ่งนี้คาดตลาดฯยังพักตัว ให้แนวรับ 1,640 แนวต้าน 1,655 - 1,658 จุด
6 ก.ย. 2564

นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยวันนี้แกว่งไซด์เวย์พักตัวในช่วงสั้นหลังจากปรับตัวขึ้นไปเร็วหลายสัปดาห์ที่ผ่านมาสะท้อนปัจจัยบวกไปแล้ว และขณะนี้ขาดปัจจัยบวกใหม่หนุน ด้านตลาดหุ้นเอเชียวันนี้ก็แกว่งไซด์เวย์ทั้งบวก – ลบ ส่วนตลาดยุโรปเทรดบ่ายนี้บวกราว 0.50 – 0.60%
ส่วนพรุ่งนี้แนะติดตามตัวเลขการนำเข้าและส่งออกของจีน และช่วงปลายสัปดาห์ติดตามการประชุมธนาคารกลางยุโรป (ECB) ส่วนบ้านเรารอการประชุมศูนย์บริหารสถานการณ์โควิด-19 (ศบค.) พิจารณายกเลิกการบังคับใช้ พ.ร.ก.ฉุกเฉินฯ พร้อมติดตามสถานการณ์การแพร่ระบาดไวรัสโควิด-19 หลังจากคลายล็อกดาวน์แล้ว 7 – 14 วัน
สำหรับแนวโน้มการลงทุนในวันพรุ่งนี้ (7 ก.ย.) นายวีระวัฒน์ กล่าวว่า ตลาดฯคงยังพักตัว โดยมีแนวรับ 1,640 จุด ส่วนแนวต้าน 1,655 – 1,658 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
BANPU มูลค่าการซื้อขาย 4,008.49 ล้านบาท ปิดที่ 12.90 บาท เพิ่มขึ้น 1.50 บาท
GULF มูลค่าการซื้อขาย 2,960.62 ล้านบาท ปิดที่ 41.75 บาท ลดลง 0.75 บาท
CPALL มูลค่าการซื้อขาย 2,904.20 ล้านบาท ปิดที่ 62.50 บาท ลดลง 0.50 บาท
DELTA มูลค่าการซื้อขาย 2,312.85 ล้านบาท ปิดที่ 764.00 บาท เพิ่มขึ้น 34.00 บาท
SCGP มูลค่าการซื้อขาย 1,850.63 ล้านบาท ปิดที่ 67.00 บาท ลดลง 1.50 บาท
 